《读张烈妇传不觉雪涕风雨骤至感而赋之》
明代·邓云霄

读罢遗编泪泫然，愁来风雨正弥天。掌中珠碎家何托，镜里鸾沉命易捐。

激烈片心明皎日，凄凉双璧委重泉。遥怜冢树生连理，岁岁枝头哭杜鹃。

作者简介：明广东东莞人，字玄度。万历二十六年进士。授长洲知县，官至广西参政。有《冷邸小言》、《漱玉斋集》、《百花洲集》等。